Per Tang

Per Tang (1882–1954) var en norsk offiser og kartograf.

Tang tok eksamen fra den militære høyskolen i 1907 og arbeidet i Generalstaben fra 1909. Fra 1913 arbeidet han i Norges geografiske oppmåling, fra 1918 til 1948 som topograf. Tang grunnla oppmålingens grensearkiv og bidro til å fastsette Norges administrative grenser. Han arbeidet også med å beregne arealet for norske fylker og kommuner. I 1946 var han konsulent for Kommuneinndelingskomiteen.

Tang var historisk interessert, og var en av grunnleggerne av Historielaget for Sogn i 1909, og av Sognelaget i Oslo i 1914. Han bidro til en rekke bygdebøker, og han skrev artikler om Norges geografi til Norsk Allkunnebok.

 Litteratur 
 Nekrolog i Norsk Geografisk Tidsskrift 1956.

 Eksterne lenker 
 Per Tang i Fylkesleksikon for Sogn og Fjordane

Kategori:Norske offiserer
Kategori:Norske kartografer
Kategori:Personer fra Luster kommune